Case ID: 1028766
Sentence 574: Cinayət işinin materiallarında olan 13 iyul 2017-ci il tarixli baxış protokoluna əsasən Təqsirləndirilən şəxs məxsus ferma Ağsu rayonu Xasıdərə kəndində, Şamaxı-İsmayıllı-Balakən avtomobil yolundan 2 km aralıda yerləşir, fermanın yerləşdiyi həyətyanı sahəyə giriş qapısı iki taylı olmaqla dəmir materialdan hazırlanmış, ferma 2 mərtəbəli olmaqla həyətə giriş qapısından 40 metr aralıda sağ tərəfdə yerləşir, ferma kubik daşlardan və beton konstruksiyalardan inşa edilmiş, fermanın birinci mərtəbəsində mal-qara saxlanılır ikinci mərtəbəsi isə ot yığmaq üçün istifadə olunur,fermanın üstü dəmir şiferlə örtülmüş,fermadan 10 metr sağ tərəfdə 2 mərtəbəli yaşayış evi yerləşir,evin giriş qapısı 1 taylı olmaqla dəmir materialdan hazırlanmış, evin birinci mərtəbəsində 1 zal, 4 otaq yerləşir,otaqlar orta təmirlidir, döşəməsi taxtadır,otaqlarda müxtəlif məişət əşyaları və yataq dəstləri vardır, həmin tikilidə Təqsirləndirilən şəxs məxsus mal-qaranı saxlayan çoban T6 Əliyev və ailə üzvləri yaşayır, evin mansar kimi istifadə edilən ikinci mərtəbəsinə qalxmaq üçün birinci mərtəbədə yerləşən zalda taxtadan hazırlanmış pilləkan vardır, ikinci mərtəbə təmirsizdir, müxtəlif əşyalar yığılmış, evin arxa tərəfində evə bitişik şəkildə tualet və hamam yerləşir.